Veiligheidswag vas na transitorooftogFoto: SAPD/Facebook Kapt. Lloyd Ramovha, woordvoerder van die Valke, het gesê die 35-jarige verdagte is Dinsdagmiddag in hegtenis geneem. Volgens Ramovha het die bestuurder met die geld gevlug toe die transitovoertuig by ŉ winkelsentrum in Somerset-Wes stilgehou het. Die veiligheidsbeamptes in die voertuig het glo uitgeklim en toe hulle terugkeer, was die voertuig en bestuurder skoonveld. Ramovha het gesê die transitovoertuig is later verlate by die Khayelitsha-begraafplaas gevind. Die deure en kluis is vermoedelik met ŉ hoekslyper oopgesny en die geld is verwyder. Dit het later aan die lig gekom ongeveer ses verdagtes het glo die begraafplaas se veiligheidswagte met vuurwapens aangehou, terwyl ander verdagtes die kluis oopgesny en die geld verwyder het. Die verdagte sal Donderdag in die Somerset-Wes-landdroshof verskyn.